kabeh wis padha ngumpul, Dur?""Sampun, man!ha…ha…ha…ha…ha! Kantun Swatama sing dereng ketingal ha…ha…ha…ha!""Wis ben ! si Swatama ora perlu dicatur!""Lho ? kok ngoten, man?""Anak-anakku kabeh ora ana sing ndak arani, kawruhana wiwit dina iki Durna wis dudu paranpara ing negara Ngestina ! malah rakamu Prabu Duryudana mrentahake kowe kabeh supaya dina iki uga ngrubuhake Padepokan Sokalima ""Hla ! hla ! hla""Kaget wae kok bareng-bareng gawe jantung copot, hara?""Mboten kaget pripun man, wong prentahe kaya ngoten niku ! gek salahe Bapa Durna niku napa, man ?""Wiwit saiki kowe aja ngundang bapa ! Durna kuwi dosane digendhong diindhit, Durna kuwi dosane gedhe tumrap negara. , ya merga Ngestina ketunggon Durna, Kurawa dadi apes jurite !""We lha, wong nasib apes kok nyalahke liyan niku napa mpun leres, man ?""Wis Dur kowe ora usah kakehan wuwus, becik tindakna apa prentahe rakamu !""Nggiiih!! ajenga kula debat nggih mboten enten gunane, man!"Gancaring carita Prajurit Astinapura tinindhihan dening sang Dursasana gegancangan nuju Padepokan Sokalima.*********************************************************************Ing Padepokan Sokalima. Dahyang Kumbayana kaadhep ingkang putra Aswatama kang kebranang atine."Swatama, sapungkure pun bapa ing pasewakan ana apa, ngger?""Duh kanjeng rama Begawan, amargi mboten kiyat ngampah kebrananging manah, paripaksa ingkang putra mandhap sitinggil nderekaken tindakipun kanjeng rama Begawan nilar pasewakan, nanging lamat-lamat taksih kepireng swantenipun Prabu Duryudana prentah